Diari Oficial de la Generalitat Valenciana


Sumari del DOGV 5178, del 17-01-2006 (2005/14908)

RESOLUCIÓ de 16 de desembre de 2005, de la Conselleria d'Economia, Hisenda i Ocupació, per la qual s'accepta la cessió gratuïta d'un terreny de 4.280 m2 de superfície situat a la Vila Joiosa (Alacant), realitzada per l'ajuntament del dit municipi i la reversió a l'esmentat ajuntament d'un terreny de 80 m² de superfície pertanyent a l'institut d'educació secundària .La Malladeta., propietat de la Generalitat Valenciana i l'agrupació de les parcel·les de 8.420 m² (resta de la parcel·la inventariada amb el codi A02/03/139/0007 després de la reversió del vial) i 4.280 m² cedits pel dit ajuntament per a l'ampliació de tal institut.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5178

Data del DOGV
:   17-01-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/14579


Data del document
:   16-12-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Vila Joiosa, la
    * cultura regional
    * transmissió de la propietat
    * propietat immobiliària

RESOLUCIÓ de 16 de desembre de 2005, de la Conselleria d'Economia, Hisenda i Ocupació, per la qual s'accepta la cessió gratuïta d'un terreny de 4.280 m2 de superfície situat a la Vila Joiosa (Alacant), realitzada per l'ajuntament del dit municipi i la reversió a l'esmentat ajuntament d'un terreny de 80 m² de superfície pertanyent a l'institut d'educació secundària .La Malladeta., propietat de la Generalitat Valenciana i l'agrupació de les parcel·les de 8.420 m² (resta de la parcel·la inventariada amb el codi A02/03/139/0007 després de la reversió del vial) i 4.280 m² cedits pel dit ajuntament per a l'ampliació de tal institut. [2005/14285]  
La Generalitat Valenciana és propietària d'un immoble amb una superfície registral de 9.020 m² que conforma l'actual institut d'educació secundària .La Malladeta., situat al c/ Dr. Fleming de la Vila Joiosa, que consta en l'Inventari General de Béns i Drets de la Generalitat Valenciana amb el codi 03/139/003 (A02/03/139/0007) com a bé de domini públic.  
Es troba inscrit en el Registre de la Propietat de la Vila Joiosa al tom 174 llibre 54, foli 80, finca 7836, i forma part de la finca amb referència cadastral 0753601YH46050001UB.  
Segons comunica la Conselleria de Cultura, Educació i Esport en el seu ofici de 9 de gener del 2003 i l'Ajuntament de la Vila Joiosa amb data 3 de febrer del 2003, la parcel·la té de recent mesurament una superfície de 8,500 m².  
Mitjançant acord plenari, el dia 4 d'abril de 2002, l'Ajuntament de la Vila Joiosa va cedir a la Generalitat Valenciana la parcel·la de 4.718,75 m², inscrita en el Registre de la Propietat de la Vila Joiosa, tom 192, llibre 597, foli 112, finca 19746. Segons informe emés per l'ajuntament el 17 de desembre del 2002 la parcel·la té, de recent mesurament, 4280 m².   
Segons el planejament urbanístic municipal part dels terrenys de l'antic centre de 9.020 m² de superfície, que té 8.500 m² de recent mesurament, inventariat amb el codi 03/139/003 (A02/03/139/0007) estan afectats per un vial públic, per la qual cosa l'Ajuntament de la Vila Joiosa mitjançant acord plenari de data 19 de desembre del 2002 ha sol·licitat la reversió dels terrenys.  
A proposta de la Conselleria de Cultura, Educació i Esport, per mitjà d'ofici de 9 de gener del 2003, s'han realitzat els tràmits legals oportuns per a la regularització de la situació juridicopatrimonial de l'institut d'educació secundària .La Malladeta. de la Vila Joiosa, situat en la c/Dr. Fleming de la dita població.  
L'article 20 de la Llei 3/86, de 24 d'octubre, de Patrimoni de la Generalitat Valenciana, aplicable al present supòsit tenint en compte la data d'inici del procediment, en aplicació del que disposa la disposició transitòria primera de la Llei 14/2003, de Patrimoni de la Generalitat, establix que la Generalitat podrà adquirir béns i drets pels títols reconeguts en l'ordenament jurídic.  
D'altra banda, i tenint en compte la naturalesa demanial de la parcel·la que cedix l'ajuntament, resulta d'aplicació el que disposa l'article 21.5 de l'esmentada llei de Patrimoni de 1986, que establix que . la Comunitat Valenciana adquirirà la propietat dels béns demanials que els ens territorials cedisquen a través dels instruments permesos per l'ordenament jurídic per a la prestació de servicis públics de la seua competència, sense necessitat d'alterar la seua qualificació jurídica originària, mantenint la titularitat sobre estos mentre continuen afectats a la prestació del servici públic..  
En conseqüència, en exercici de les competències atribuïdes per la legislació de patrimoni, resolc  
Primer  
Acceptar la cessió gratuïta d'un terreny de 4718,75 m² de superfície, que de recent mesurament té 4.280 m², situat en la partida dels Plans, a la Vila Joiosa (Alacant) realitzada per l'ajuntament del dit municipi destinat a l'ampliació de l'institut d'educació secundària .La Malladeta..  
Confronta: nord, institut d'ensenyament mitjà; sud, resta de la finca matriu; est, Pablo Soler Esquerdo, i oest, amb resta de la finca matriu.  
Consta inscrita en el Registre de la Propietat de la Vila Joiosa al tom 192, llibre 597, foli 112, finca 19845.  
Referència cadastral: forma part de la finca amb referència cadastral 7088467WO2070A6083NO.   
La finca s'accepta lliure de càrregues i gravàmens i al corrent de despeses, i s'accepten així mateix, els compromisos assumits per l'ajuntament en l'acord plenari de 4 d'abril del 2002, pel qual acorda la cessió.  
Segon  
Segregar de la finca 7.836, inscrita en el Registre de la Propietat de la Vila Joiosa al tom 174, llibre 54, foli 80, de 9.020 m², que té 8.500 m² de recent mesurament (codi d'inventari A02/03/139/0007), la parcel·la que respon a la descripció següent:  
.Parcel·la de 80 m² els límits de la qual són: nord, carrer Doctor Fleming, abans camí vell d'Alacant a la qual s'integra; sud, institut de batxillerat mixt; est, punt d'intersecció de la parcel·la de l'institut amb el carrer Doctor Fleming, que confronta al camp de futbol, i oest, punt d'intersecció de la parcel·la de l'institut amb el carrer Doctor Fleming, que confronta als terrenys de la senyora Isabel Lloret Llinares..  
Referència cadastral de la finca de què se segrega: forma part de la finca amb referència cadastral 8033059LH5086K0385MM.  
La resta de la finca matriu, després de la segregació, respon a la descripció següent:  
.Finca de forma romboïdal quasi rectangular de 8.420 m² segons últimes dades facilitades. S'hi ubica l'institut de batxillerat mixt, i els seus límits són els que a continuació s'exposen: nord, carrer doctor Fleming i parcel·la segregada de 80 m² que passen a integrar el dit carrer; sud, en línia de 95 m amb parcel·la de 4.280 m² cedida per l'ajuntament a la Generalitat Valenciana; est, en longitud de setanta-cinc metres amb el camp de futbol de l'ajuntament i oest, en línia de setanta-set metres i cinquanta centímetres amb terres de la senyora Isabel Lloret Llinares (de les quals es va segregar), hui vial de nova obertura PP-16..  
Tercer  
Desafectar del domini públic de la Generalitat Valenciana la parcel·la de 80 m² descrita en el punt anterior, i autoritzar la seua reversió a l'Ajuntament de la Vila Joiosa, per haver deixat de complir els fins objecte de la cessió, per correspondre's amb un viari públic segons el planejament.  
Quart  
Agrupar la resta de la finca registral 7.836, que queda amb una superfície de 8.420 m² després de segregar la parcel·la de 80 m², la reversió de la qual s'autoritza en el punt tercer del present acord, amb la finca registral 19830, inscrita en el Registre de la Propietat de la Vila Joiosa, tom 192, llibre 597, foli 112, cedida per l'Ajuntament de la Vila Joiosa a la Generalitat Valenciana, la cessió de la qual se accepta en el punt primer del present acord.  
La parcel·la agrupada, destinada a centre d'ensenyament secundari, respon a la descripció següent:  
.Parcel·la de 12.700 m² situada a la Vila Joiosa, c/Dr. Fleming, els límits de la qual són: al nord, carrer Doctor Fleming; al sud, vial de nova obertura del sector PP-25; a l'est, camp de futbol del Pla, i a l'oest, amb el vial de nova obertura en sector PP-16, abans terres de la senyora Isabel Lloret Llinares..  
Referència cadastral: 9746239YI3166S7890DB.   
Cinqué  
L'immoble de 12.700 m² descrit en el punt anterior s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici públic educatiu i adscrit a la Conselleria de Cultura, Educació i Esport, a la qual corresponen les competències demanials sobre este, inclosa l'administració, defensa i conservació.  
Sisé  
Que es notifique la present resolució a l'ajuntament de la Vila Joiosa i que es publique en el Diari Oficial de la Generalitat Valenciana, en compliment del que disposa l'article 44 de la Llei de Patrimoni de la Generalitat Valenciana.  
València, 16 de desembre de 2005.. El conseller d'Economia, Hisenda i Ocupació: Gerardo Camps Devesa